
שלום רב,


הנדון: פנייתכם לגבי חולים אונקולוגיים סופניים – השלמת מענה


בהמשך לתשובתנו מיום 10.9.2017 הריני להשלים את המידע שלהלן כפי שנמסר לי מהגורם המקצועי במשרד: 

1. התקנות מכוח חוק החולה הנוטה למות, תשס"ו - 2005 אושרו בדצמבר 2006. החל מאמצע שנת 2007 החל המרכז להנחיות רפואיות מקדימות לפעול בנושא יישום החוק. פעילויות נוספות שנעשו בתחום, מלבד הקמת אתר אינטרנט המכיל כלי עזר להכרת החוק ויישומו הן לצוותים הרפואיים והן לציבור, הן:
1. הפצת חוזר מנכ"ל למנהלי בתיה"ח הכלליים והגריאטריים על אופן יישומו של החוק וכן ריענון חוזרים הקשורים בנושא. 
2. הרצאות בבתי"ח, דיורים מוגנים, בבתי אבות ובקהילה, סדנאות וימי עיון. 
3. נערך מבדק איכות בבתיה"ח בנושא יישום החוק וקידום הטיפול הפליאטיבי (3/2015) וכן מבדק ב"הוספיס בית" (8/2017) בקהילה, בבעלויות שונות, קופ"ח, ספקים פרטים וציבוריים. 
4. בהמשך מתוכננים מבדקי איכות נוספים בקהילה במרפאות ראשוניות וקידום הנושא גם בכוחות ההצלה.
5. קיומה של התוכנית הלאומית הפליאטיבית לטיפול פליאטיבי ומצבי סוף החיים. 
6. הקמת מערכת ממוחשבת וחיבורה לבתיה"ח הכלליים והגריאטריים למתן גישה אינטראקטיבית מכל מוסד רפואי למאגר ההנחיות הרפואיות וייפויי הכוח, באמצעות מינוי "נאמני מאגר מידע". בכל בי"ח מונתה קבוצת רופאים רלוונטיים ליישום החוק.

2. בכל הנוגע לטפסי הנחיות רפואיות מקדימות וייפויי כוח – הגיעו למרכז כ-10,000 טפסים, מהם אושרו:
בשנת 2015 – 1,264 טפסים.
בשנת 2016 – 1,345 טפסים.
בשנת 2017 – 2,756 טפסים. 
אין בידי המשרד תיעוד לטפסים הפסולים ואת הסיבות לפסילתם, שיכולות להיות שונות. את הטפסים הלקויים שולחים חזרה בצירוף מכתב המצביע על הליקוי ועל אופן התיקון הנדרש.

3. עוד נוסיף כי בימים אלו פרסם המשרד היוועצות עם הציבור בכל הנוגע לתכנית הלאומית לטיפול פליאטיבי באנשים עם מחלה חשוכת מרפא או מחלה מסכנת חיים (מצ"ב). 



							           בברכת שנה טובה וגמר חתימה טובה,


ענת אילוז, עו"ד
הממונה על חוק חופש המידע

